cyanic-selkie/wikianc huggingface dataset:
Intel
Súčasnosť
Trhová hodnota spoločnosti je 150 miliárd amerických dolárov (stav k decembru 2005).
Ročne Intel vyrobí cez 100 miliónov procesorov, čo je zhruba 75% celosvetovej produkcie x86 procesorov (rok 2000). Okrem procesorov Intel, vyrába procesory pre PDA, čipsety, flash pamäte, telekomunikačné chipy, aj multimediálne vybavenie domácnosti (detské vedecké mikroskopy, web kamery). Najväčším konkurentom firmy je dodnes firma AMD.
Po celom svete pracuje pre firmu Intel cez 94 200 ľudí. Hlavný stan firmy je v Santa Clara (Silicon Valley) v Kalifornii v USA. Celé sídlo Intelu je zložené z komplexu niekoľkých budov, centrála sídli v budove pomenovanej po spoluzakladateľovi Robertovi Noyceovi. V sídle Intelu je taktiež aj múzeum mikroprocesorov.
Qatar ExxonMobil Open 1993
Qatar ExxonMobil Open 1993 bol tenisový turnaj mužov, ktorý sa konal v dňoch od 4. do 11. januára 1993 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Nemec Boris Becker, ktorý vo finále porazil Chorváta Gorana Ivaniševića. Bol to jeho 37. titul v dvojhre na okruhu ATP. Titul vo štvorhre získali Nemci Boris Becker a Patrik Kühnen, ktorí vo finále porazili americký pár Shelby Cannon, Scott Melville. Pre Beckera to bol 14. titul vo štvorhre na okruhu ATP, pre Kühnena tretí.
Dvojhra mužov
🇩🇪 Boris Becker vs. 🇭🇷 Goran Ivanišević 7-6(4) 4-6 7-5
Štvorhra mužov
🇩🇪 Boris Becker / 🇩🇪 Patrik Kühnen vs. 🇺🇸 Shelby Cannon / 🇺🇸 Scott Melville 6-2 6-4
Operácia Horský ťah
Operácia Horský ťah predstavovala do tej doby najväčšiu vojenskú operáciu koaličných vojsk zameranú proti povstalcom z afganského hnutia Tálibán. Zapojilo sa do nej okolo 3 300 britských, 2 300 amerických, 2 200 kanadských a 3 500 afganských vojakov. Do boja zasiahli aj menšie kontingenty z ďalších krajín.
Boj
Boje prebiehali počas júna a júla 2006, pričom Taliban utrpel najťažšie straty od začiatku vojny. Taliban preukázal svoje zlepšujúce sa schopnosti pri koordinácii útokov, pričom na istý čas sa mu podarilo ovládnuť dva okresy v provincii Hílmand. Podľa odhadov bolo dohromady zabitých 1 100 povstalcov a ďalších 400 zajatých. Pre operáciu bolo typické intenzívne nasadenie letectva, no i tak si boje vyžiadali životy 150 vojakov (z toho 107 afganských) a 43 ďalších afganských vojakov bolo zajatých.
Následky
Už v priebehu bojov sa objavovali pochybnosti o vplyve vysokých strát na možnosti Talibanu. 1. augusta bola zodpovednosť za bezpečnosť v oblasti odovzdaná jednotkám NATO. Krátko po tom došlo k útoku na britskú hliadku, ktorý si vyžiadal tri obete na životoch a jedného zraneného. Nasledovali ďalšie boje s afganskými bezpečnostnými zložkami. V provincii Zabul sa policajná stanica s pätnásťčlennou posádkou vzdala Talibanu bez boja. Útoky pokračovali aj v okolí mesta Kandahár. Samovražedný útok si vyžiadal 21 obetí. Pri iných útokoch stratila kanadská armáda štyroch mužov. Desať ďalších bolo zranených. Tieto a ďalšie útoky svedčia o tom, že hnutie Taliban zostalo v oblasti aktívne aj po skončení operácie Horský ťah.
Nižné Lapše
náhľad|Erb obce Nižné Lapše sú dedinou na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
42 Isis
42 Isis je planétka s priemerom 100,2 km, ktorú objavil anglický astronóm Norman Robert Pogson 23. mája 1856. Bol to prvý asteroid, ktorý Pogson objavil. Nazval ho Isis, čo je grécke meno bohyne Eset z egyptských božstiev; bola to bohyňa kúziel a života.
Ladislav Frej
náhľad|Podpis Ladislava Freja (1984) Ladislav Frej (* 26. november 1941, Brno) je český herec a dabér, manžel českej herečky Věry Galatíkovej, otec herca Ladislava Freja mladšieho (* 1973) a herečky Kristýny Frejovej (* 1971).
Divadlu sa venoval ochotnícky už od svojej mladosti, okrem toho tiež hral na husle a spieval v zbore brnianskej Janáčkovej opery. Po absolutóriu brnianskej JAMU začínal na satirickej scéne Divadla Večerní Brno, potom pôsobil vo Východočeskom divadle v Pardubiciach odkiaľ prešiel do Štátneho divadla v Ostrave. Od roku 1970 trvalo pôsobí v Prahe, kde najprv hral v Divadle S. K. Neumanna (dnešné Divadlo pod Palmovkou). V Prahe potom nasledovali Mestské divadlá pražské a Divadlo na Vinohradech (1987 - 1994). Štyri roky hral aj v pražskom Národnom divadle, odkiaľ sa ale vzápätí vrátil späť do Divadla na Vinohradoch (od roku 1998). V roku 2017 načítal audioknihu Stříbrný lipan - Mistři slova (vydala Audiotéka) a audioknihu Astronautův průvodce životem na Zemi (vydala Audiotéka).
2168 Swope
2168 Swope je planétka s priemerom 37 km, ktorú objavil Indiana University 14. septembra 1955.
Sociálna psychológia
Sociálna psychológia je oblasť psychológie zaoberajúca sa vplyvom sociálnych faktorov na psychiku jedinca. V dnešnej dobe veľmi rozšírená vedná disciplína, v popredí záujmu je skúmanie postojov, rolí a správanie sa jedinca v skupine, význam sociálnych noriem a dynamika sociálnych skupín.
Štefan Harabin
JUDr. Štefan Harabin (* 4. máj 1957, Ľubica) je slovenský právnik, bývalý sudca, bývalý predseda Najvyššieho súdu SR, bývalý podpredseda vlády a minister spravodlivosti. V prezidentských voľbách v roku 2019 neúspešne kandidoval na post prezidenta SR.
Mladosť a pôsobenie ako sudca
Štefan Harabin sa narodil 4. mája 1957 v obci Ľubica v okrese Kežmarok. Právo vyštudoval na Právnickej fakulte Univerzity Pavla Jozefa Šafárika v Košiciach. Sudcovskú prax začínal ako justičný čakateľ Krajského súdu v Košiciach v roku 1980. Do funkcie sudcu z povolania bol zvolený 1. januára 1983. Do roku 1989 bol členom a funkcionárom Komunistickej strany Česko-Slovenska na Okresnom súde v Poprade. Po Nežnej revolúcii od roku 1990 pôsobil na Krajskom súde v Košiciach a v roku 1991 ho zvolili za sudcu Najvyššieho súdu Slovenskej republiky. V rokoch 19982003 a 20092014 bol predsedom Najvyššieho súdu Slovenskej republiky.
Minister spravodlivosti (2006 – 2009)
Od 4. júla 2006 do roku 2009 bol ministrom spravodlivosti Slovenskej republiky. Na tento post ho nominovala Ľudová strana – Hnutie za demokratické Slovensko.
Ako minister spravodlivosti sa snažil zrušiť Špeciálny súd a Úrad špeciálnej prokuratúry. V októbri 2006 v priebehu dvoch dní odvolal sedem predsedov krajských či okresných súdov. O svoje funkcie prišli predsedovia krajských súdov v Bratislave (Darina Kuchtová), v Banskej Bystrici (Ľudovít Bradáč) a v Žiline (Róbert Urban). Róbert Urban kvôli svojmu odvolaniu viedol súdny spor, v ktorom Najvyšší súd rozhodol, že jeho odvolanie bez udania dôvodu bolo v súlade so zákonom, no Ústavný súd SR rozhodol, že v tejto veci Najvyšší súd rozhodol svojvoľne. Minister odvolával aj predsedov okresných súdov – v Žiline Petra Hrnčiara, vo Veľkom Krtíši Milana Ružičku, v Dolnom Kubíne Petra Bebeja a v Bratislave Gabrielu Sobolovskú. Zameral sa najmä na súdy, ktoré najviac spolupracovali s predchádzajúcim vedením na zavádzaní reformy súdnictva: napríklad s prvým krajským súdom, ktorý pripravil prechod na zreformovaný systém práce – išlo o banskobystrický súd, ktorého predseda Ľudovít Bradáč bol odvolaný.
Návrat na Najvyšší súd SR (2009 – 2014)
22. júna 2009 bol Súdnou radou SR opätovne zvolený na post predsedu Najvyššieho súdu SR.
V roku 2014 nebol opätovne zvolený za predsedu Najvyššieho súdu SR. Pri voľbe získal len 6 hlasov z potrebných 10. Harabin však vyhlásil: „Ja som prehral? Veď som mal najviac hlasov. Ja som vyhral.“
Kandidatúra na prezidenta Slovenskej republiky
Štefan Harabin ako sudca Najvyššieho súdu ohlásil 18. apríla 2018, že plánuje v nadchádzajúcich prezidentských voľbách kandidovať na prezidenta SR. Svoju kandidatúru potvrdil 15. novembra 2018, kedy doručil 31 993 podpisov občanov súhlasiacich s jeho kandidatúrou. Kandidoval ako nezávislý kandidát, podporili ho tiež strany KDŽP a NK.
Harabin sa vo volebnej kampani profiloval ako kresťanský a národný kandidát a akcentoval potrebu návratu vlády práva do štátu. Vo voľbách nakoniec získal 307 823 hlasov (14,34 %), čo mu stačilo na tretie miesto. Do druhého kola nepostúpil, napriek tomu sa pasoval za „jednoznačného víťaza volieb“.
Pôsobenie v strane VLASŤ (od 2019)
Po úspechu v prezidentských voľbách, kedy Harabin predčil aj Mariana Kotlebu, začal s prípravou na založenie novej politickej strany pre nadchádzajúce parlamentné voľby. Nová strana okolo Štefana Harabina nakoniec nevznikla založením, VLASŤ vznikla 24. júna 2019 iba premenovaním dovtedajšej Strany občianskej ľavice. Predsedom strany sa nestal Harabin, ale jeho dlhoročná kolegyňa Anna Žatková. VLASŤ čoskoro ohlásila kandidatúru vo voľbách do Národnej rady v roku 2020.
Kandidatúra na predsedu Najvyššieho súdu
5. septembra 2019 Harabin oznámil, že nebude ďalej kandidovať na predsedu Najvyššieho súdu. Svoje rozhodnutie odôvodnil takto: ''„Čaputová bez štipky hanby vyhlásila, že ak jej právoplatne zvolený predseda Najvyššieho súdu nebude po vôli, odmietne ho vymenovať. Ona je presným a ukážkovým príkladom toho, ako sa nám vrcholná politická kasta snaží ukradnúť vlasť a zobrať si ju celú pre seba.“'' Čaputová niekoľko dní predtým povedala, že kandidáta, ktorého zvolí Súdna rada do funkcie nevymenuje automaticky. ''„Nebudem vymenovávať osoby, ktoré by mali sporný – či už profesijný, alebo osobnostný – príbeh. To znamená, ktoré by v danom období neprispeli k dôveryhodnosti justície,“'' vyhlásila. Harabin zostáva sudcom Najvyššieho súdu, v nasledujúcich voľbách môže kandidovať ako nezávislý, ak ním chce ostať aj naďalej.
Predvolebná kampaň pred voľbami do NR SR 2020
Vzhľadom na podobne zamerané programy sa na jeseň 2019 uvažovalo o možnej spolupráci strany VLASŤ s ĽSNS Mariana Kotlebu. Nakoniec sa však Harabin rozhodol kandidovať samostatne a počas spoločnej tlačovej konferencie s Kotlebom sa ukázalo, že so spojením oboch strán ani nepočítal. Harabin vo volebnej kampani vystupoval so sloganom "Ukradli našu vlasť. Vráťme ju ľuďom!" a s programom spravodlivosti a práva pre každého.
Kauza telefonátu s Bakim Sadikim
V roku 2008 bol zverejnený prepis telefonického rozhovoru z roku 1994 medzi Štefanom Harabinom a albánskym narkobarónom Bakim Sadikim. Baki Sadiki bol v roku 2013 odsúdený na 22 rokov väzenia za nedovolenú výrobu omamných a psychotropných látok a prekurzorov, ich držanie a obchodovanie na medzinárodnej úrovni. Harabin telefonát aj akýkoľvek vzťah so Sadikim odmieta. Napriek tomu priznáva, že pozná „manželku dotyčného človeka, ktorý nikdy nebol právoplatne odsúdený“. V skutočnosti bol Sadiki už v rokoch 1979 až 1987 právoplatne odsúdený trikrát.
Kauza odsúdenia Bystríka Janíka
V kauze s františkánskym kňazom Bystríkom Janíkom išlo o Štátnou bezpečnosťou zinscenovaný súdny proces, v ktorom sa kňaza v roku 1985 pokúšali obviniť, že oklamal vdovu Teréziu Kňažíkovú a získal od nej podvodom peniaze. Tá to pôvodne dementovala s tým, že ich mu darovala dobrovoľne. Prokurátor pre Janíka navrhoval nepodmienečný trest. Štefan Harabin bol v tom čase sudcom okresného súdu v Poprade. Ním vedený senát s členmi Michalom Pješčakom a Cyrilom Hečkom 15. októbra 1985 rozhodol o oslobodení obžalovaného, keďže skutok podľa neho nebol trestným činom. Tento rozsudok však nebol v tejto kauze konečný. Prokurátor však vo veci podal odvolanie na Krajský súd v Košiciach, kde už Kňažíková zmenila výpoveď a preto krajskí sudcovia zrušili pôvodné rozhodnutie a vrátili spis Harabinovmu senátu. Ten v roku 1986 už nevydal oslobudzujúci rozsudok, ale naopak Janíka odsúdil na 28 mesiacov väzenia nepodmienečne. Janík, ako aj prokurátor, sa odvolali, krajský súd však rozsudok potvrdil a ešte pridal dva mesiace k verdiktu. V júli 1986 Janík žiadal z dôvodu zlého zdravotného stavu o odklad výkonu trestu, čomu však Harabin nevyhovel. Janík bol vo väzení od júla 1986 do októbra 1987, kedy ho podmienečne prepustili v zlom zdravotnom stave. Odišiel žiť do Prahy k tamojším tajným františkánom. Bol chorý a chradol, túlal sa po Prahe. Na základe informácií pražských františkánov bol pravdepodobne na jeho celu vo väzení nasadený agresívny úchylný väzeň, čo sa mohlo podpísať pod jeho predčasnú smrť vo veku 46 rokov. Bol posledným tajným kňazom a rehoľníkom na Slovensku, ktorý neprirodzene a násilne zomrel následkom perzekúcií komunistického režimu a jeho justície.
Harabin neskôr menil svoje stanovisko k prípadu. V rokoch 2005-2006 tvrdil, že Janíka súdil pre podvod, vo svojej knihe Súdnosť z roku 2018 hovoril o tom, že šlo o proces pre Janíkovu vieru. V januári 2020 Harabin pred parlamentnými voľbami prezentoval svoju údajnú nevinu v tejto kauze tým, že zverejnil prvý oslobodzujúci rozsudok, následný usvedčujúci rozsudok však zamlčal.
Zadržanie NAKA
16. mája 2022 Harabina zatkli vyšetrovatelia Národnej kriminálnej agentúry z dôvodu obvinenia z prečinu hanobenia národa, rasy a presvedčenia a schvaľovania agresie Ruska voči Ukrajine na svojom verejnom profile. Obvinenie súvisí s postom na Facebooku, ktorým mal schvaľovať ruskú inváziu na Ukrajine. Harabina v ten deň po niekoľkých hodinách prepustili.
Osobný život
Harabin je druhýkrát ženatý a má štyri deti. Jeho druhá manželka Gabriela bola počas úradovania ministerky Viery Petríkovej, Harabinovej nástupníčky v úrade a rovnako nominantky ĽS-HZDS, zamestnaná na Ministerstve spravodlivosti. Syn Branislav je od roku 2017 sudcom, v minulosti sa stal justičným čakateľom ešte skôr, než získal diplom z práva, pričom inštitút justičného čakateľa opätovne zaviedol do praxe Štefan Harabin.
MySQL
MySQL je slobodný a otvorený viacvláknový, viacužívateľský SQL relačný databázový server. MySQL je podporovaný na viacerých platformách (ako Linux, Windows či Solaris) a je implementovaný vo viacerých programovacích jazykoch ako PHP, C++ či Perl. Databázový systém je relačný, typu DBMS (database management system). Každá databáza je v MySQL tvorená z jednej alebo viacerých tabuliek, ktoré majú riadky a stĺpce. V riadkoch sa rozoznávajú jednotlivé záznamy, stĺpce udávajú dátový typ jednotlivých záznamov, pracuje sa s nimi ako s poľami. Práca s MySQL databázou je vykonávaná pomocou dopytov (anglicky queries), ktoré sú tvorené programovacím jazykom SQL (Structured Query Language).
Programovacie jazyky
Knižnice pre prácu s MySQL databázami sú dostupné vo všetkých hlavných programovacích jazykoch pomocou príslušných API funkcií. Okrem toho ODBC rozhranie s názvom MyODBC povoľuje prídavné programovacie jazyky, ktoré pomáhajú ODBC rozhraniu komunikovať s MySQL databázou, napríklad ASP alebo ColdFusion. MySQL server a oficiálne knižnice sú implementované predovšetkým v ANSI C/ANSI C++.
Aplikácie
MySQL je populárny pre jeho použitie vo webových aplikáciach a databázových komponentoch LAMP,MAMP, a WAMP platforiem (Linux/Mac/Windows-Apache-MySQL-PHP/Perl/Python),a pre jeho nástroje na hľadanie chýb ako Bugzilla, ktoré používajú otvorené zdrojové kódy. Jeho obľúbenosť vo vzťahu k tvorbe webových aplikácií je úzko zviazaná s popularitou PHP-čka a Ruby on Rails, ktoré sú často kombinované s MySQL.
Courjeonnet
Poloha
Obec má rozlohu. Najvyšší bod je položený a najnižší bod
MySQL
Aplikácie
PHP a MySQL sú základné komponenty pre tvorbu redakčných systémov (CMS) ako napríklad Joomla!, WordPress, phpBB, Ebay alebo Drupal.Wikipédia beží na softvéri MediaWiki, ktorý je napísaný v PHP-čku a taktiež používa databázu MySQL.
Courjeonnet
Obyvateľstvo
Počet obyvateľov obce je.
MySQL
Dokumentácia a administrácia
Informácie na použitie MySQL je možné nájsť na firemnej stránke pod sekciou dokumentov. Je tiež napísaných veľa kníh o MySQL. Na administráciu MySQL databázy je možné použiť príkazový riadok(príkaz:mysql and mysqladmin). Tiež je možné si stiahnuť zo stránky výrobcu GUI (grafické používateľské rozhranie) administrátorské nástroje: MySQL Administrator a MySQL Query Browser. Oboje z GUI nástrojov sú teraz zhrnuté v jednom balíčku s názvom MySQL GUI Tools. V prílohe o spomínaných nástrojoch spomenutých pri MySQL AB, je prístupných viacero iných komerčných a nekomerčných nástrojov. phpMyAdmin je voľne šíriteľné webové administrátorské rozhranie realizované v PHP.
Courjeonnet
Obyvateľstvo
Nasledujúci graf zobrazuje vývoj počtu obyvateľov v obci.
MySQL
Licencovanie
Spoločnosľ Oracle robí MySQL Server dostupný ako voľný software pod licenciou GNU General Public License (GPL), no jednako tiež ponúkajú členstvo MySQL Enterprise, vhodné pre pracovníkov a dvojaké licencovanie pod bežným konceptom licencie pre použitie iné než uvedené (alebo nekompatibilné s podmienkami) v GPL.
Tak ako MySQL serverový software sám a clientské knižnice sú distribuované pod dvojakým licencovaním. Užívatelia majú na výber GNU General Public License, ktorú MySQL rozšírila o FLOSS Licenčnú výnimku. Umožnuje v licencii nahradiť licencovaný software nahradením MySQL klientských knižníc inými OSI kompilátmi s licenciou Open Source, ktoré nie sú v zhode s GPL.
Zákazníci ktorí si neželajú podmienky GPL si môžu zakúpiť zvláštnu licenciu. Podobne ako mnoho open-source programov, značka "MySQL" je chránená obchodnou známkou a môže sa použiť výhradne s povolením držiteľa práv. Niektorí užívatelia pokračovali nezávisle od seba na vývoji skorších verzií klientských knižníc, tieto boli distribuované pod menej obmedzujúcou General Public License LGPL.
Vydania
Bol istý rozchod v názoroch týkajúci sa distribúcie GPL MySQL knižničných súborov súčasne s open-source aplikáciami. Hlavný rozpor nastal s PHP, licenčne nekompatibilným s GPL. Neskôr bol tento problém odstránený, keď MySQL vytvoril licenčnú výnimku ktorá výhradne povoľovala zahrnutie MySQL klientských knižníc v open-source projektoch, za podmienky vlastníctva licencie na OSI-kompilát Open Source vrátane PHP licencie.
V Septembri 2005, MySQL AB a SCO sformovali partnerstvo pre "joint certification", marketing, predaj, školenie a pracovný vývoj na komerčnej verzii databázy pre nový OpenServer verzii 6 so systémom UNIX firmy SCO. SCO spôsobil rozchod názorov počnúc rokom 2003 s množstvom veľkých súdnych sporov vzťahujúcich sa na Operačný Systém LINUX. Mnoho MySQL zamestnancov vyjadrilo názor, že spoločnosť mala účel slúžiť koncovým používateľom, bez ohľadu na operačný systém, ktorý si zvolia, a že spoločnosť má nechať súd, aby posúdil spor licencovania SCO, a že mnoho bežných open-source databáz podobne tiež bolo určených a podporovalo SCO OpenServer.
V Októbri 2005, spoločnosť Oracle Corporation obdržala Innobase OY, Fínskej spoločnosti ktorá vyvinula InnoDB úložný engine ktorý dovoľoval MySQL ponúknuť funkcionality ako sú transakcie a cudzie kľúče. Oracle vydal tlačové vyhlásenie po tom, ako zmluvy, ktoré mali vypršať v roku 2006 na používanie softwaru spoločnosti MySQL AB, dosiahli obnovu. Počas MySQL používateľskej konferencie v Apríli 2006, MySQL vydal tlačové vyhlásenie v ktorom potvrdil že MySQL a Innobase OY pristúpili na mnohoročné predĺženie ich licencií. Vo februári 2006, Spoločnosť Oracle obdržala Softvér Sleepycat, od vývojárov Berkley DB, databázový engine vytvorený už spolu s MySQL úložným enginom.
API
Mnoho programovacích jazykov s jazykovo špecifickými API obsahuje knižnice na prístup k databázam MySQL. Patria sem konektor MySQL Connector/Net pre jazyky .NET/CLI a ovládač JDBC pre jazyk Java.
Rozhranie ODBC s názvom MySQL Connector/ODBC navyše umožňuje ďalším programovacím jazykom, ktoré podporujú rozhranie ODBC, komunikovať s databázou MySQL, napríklad ASP alebo ColdFusion. Metóda dotazu HTSQL-založená na URL sa dodáva aj s adaptérom MySQL, ktorý umožňuje priamu interakciu medzi databázou MySQL a akýmkoľvek webovým klientom prostredníctvom štruktúrovaných adries URL. Existujú ďalšie ovládače pre jazyky ako Python alebo Node.js.
Kritika
Kritizovaný bol odklon MySQL od SQL štandardov v predmete chápania 'NULL' a predvolených hodnôt. Vo verziách nižších ako 5.0 bolo možné ukladanie dátumu vyššieho než je posledný deň v mesiaci s menej než 31 dňami. Tiež aritmetické operácie boli náchylné k pretečeniu celočíselných typov, alebo orezania čísiel s pohyblivou desatinou čiarkou. Od verzie 5 servera, je zachádzanie s nepovolenými hodnotami rozličné podľa použitia "SQL Mode" SQL módu nastaveného na serveri, ktorý je predvolene nastavený na povolenie týchto výnimiek, ktoré sa kritikom nepáčia.
Po vydaní verzie beta MySQL 5.0, v Marci 2005, David Axmark, spoluzakladateľ MySQL, povedal že "ľudia kritizovali MySQL odkedy sme začali pre dôvod chýbajúcich úložných procedúr, prepínačov a pohľadov". a "My opravujeme 10 rokov kritiky v jednom vydaní." Bol vydaný build 5.0.15 MySQL 5.0 z 13 Októbra pre produkčné použitie 24 Októbra 2005, po viac než dvoch miliónoch stiahnutí počas 5.0 beta cyklu.
Budúce verzie
Zo záznamu vývoja MySQL 5.1 sa rysuje podpora pre:
Charakteristické vlastnosti
Nasledujúce vlastnosti sú implementované v MySQL, ale nie v ostatných RDBMS:
Špecifikacia programu
MySQL pracuje na rôznych platformách-vrátane AIX, BSDi, FreeBSD, HP-UX, i5/OS, Linux, Mac OS X, NetBSD, Novell NetWare, OpenBSD, OS/2 Warp, QNX, IRIX, Solaris, SunOS, SCO OpenServer, SCO UnixWare, Tru64, Windows 95, Windows 98, Windows ME, Windows NT, Windows 2000, Windows XP, a 32-bit verzii na Windows Vista (nie na 64-bit verzii). Port od MySQL pre OpenVMS je tiež prístupný.
MySQL Enterprise Server(Podnikový server) je uvolnený jedenkrát za mesiac a zdroje môžu byť obdržané od zákazníka Enterprise site alebo od MySQL's BitKeeper repository,obaja pod  GPL licenciou. MySQL Community Server je publikovaný na nešpecifikovanej schéme pod GPL a obsahuje všetky chyby ktoré sú s posledným MySQL Enterprise Server uvolnené. Dvojité nie su dlhšie stanovené MySQL všetky spustí z Community Server.
Podpora
Zákazníci MySQL Enterprise sa tešia prístupu strojových a softwarových čo je preskúšaný a špeciálny operačný systém, a prístup k mesačným updatom s poslednými opravenými chybami. Rôzne úrovne Enterprise členov sú užitočné, z premenlivými časmi odozvy a funkcie merania a núdzová podpora prostredníctvom severov prevádzkou ladenia a systém architektúry správ. The MySQL Network Monitoring a Advisory Service monitorujú pomocné programy pre databázové servery a sú k dispozícii len pre MySQL Enterprise zákazníkov.
Výslovnosť
MySQL sa oficiálne vyslovuje (maɪˌɛskjuːˈɛl), nie "My esquel". Toto dodržiava oficiálnu ANSI výslovnosť SEQUEL bola skoršia verzia databázového jazyka IBM, predchodca jazyka SQL. Časť "My" pochádza možno z mena Wideniusovho prvého dieťaťa, hláskovaného "My" ale vyslovovaného po švédsky ako mü (my)
Mierumilovnosť
thumb|Mierumilovnosť, Hans Sebald Beham, 1540 thumb|Mierumilovnosť, [[Pieter Bruegel starší|Pieter Brueghel, 1525 - 1530]]
Mierumilovnosť, je jednou zo siedmich cností a znamená trpezlivosť, zhovievavosť, vyrovnanosť. Zhovievavosť a odolnosť znášať utrpenie dosiahnutá sebaovládaním, miernosťou a zdržanlivosťou. Vyriešenie konfliktu mierumilovne, aj keď sa druhá strana uchýli k násiliu. Schopnosť odpustiť, zľutovať sa nad hriešnikmi. Láskavosť je vyvážený stred medzi hnevom a slabošstvom.
Lotéria
Lotéria je druh hry, pri ktorej vyhráva majiteľ žrebu, ktorého číslo alebo čísla sa vytiahlo, zvyčajne z tzv. osudia. Lotérie môžu byť vecné alebo peňažné. Za hazardné hry sa pokladajú také hry, ktorých prvotným cieľom a hlavným princípom je hra o peniaze. Osobitným druhom hazardných hier sú peňažné hry organizované štátom (Lotéria v Česko-Slovensku) alebo štátom licencovanou inštitúciou (stávkové kancelárie). Okrem lotérie so žrebmi, ktoré stačí kúpiť, existujú podobné lotérie, ako napríklad Loto, predtým nazývaná Športka, Euromilióny, Keno, pri ktorých výhra tiež závisí len od náhody, avšak pre pocit z hry treba okrem zaplatenia vyplniť aj stávkovací tiket.
Riziko lotérií
Lotérie boli vždy organizované tak, aby prevádzkovateľ aj po vyplatení nákladov a výhier dosiahol zisk. Čím viacej ľudí je oslovených a kúpi si žreb, tým môžu byť vyššie výhry, čo je hlavným lákadlom pri stávkovaní. Prvou európskou finančnou lotériou bola talianska lotéria La Lotto de Firenze v 16. storočí. Lotérie sa rozdelili na dva typy, s dvomi rozdielnymi cieľmi. Prvým typom bola lotéria koncipovaná ako dobrovoľná štátna daň. Táto tzv. štátna lotéria bol organizovaná jediným oprávneným subjektom zastupujúcim štát na celom území krajiny. Anglická kráľovná Alžbeta I vypísala tú svoju už v roku 1566, aby zaobstarala peniaze na opravu prístavov. Lotéria ako zdroj štátnych financií bola presadzovaná v Taliansku, Holandsku, Belgicku a Nemecku. Vo Francúzsku sa usporiadala prvýkrát štátna lotéria až v roku 1660. Štátne lotéria v Česko-Slovensku vznikla oficiálne v rok 1957. Druhým druhom je lotéria čisto komerčná, organizovaná súkromníkmi.
Pravdepodobnosť a veľkosť výhry je určená pravidlami, ktoré určuje organizátor. (Napríklad Tipos ) Lotérie majú veľa formátov. Výhrou môže byť napríklad pevne stanovená suma v hotovosti alebo v tovare. V tomto formáte hrozí organizátorovi riziko, že sa predá nedostatočný počet žrebov. Častejšie bude celkový cenový fond tvoriť pevné percento z tržieb. Často je to žrebovanie „50–50“, kde organizátori sľubujú, že cena bude predstavovať 50% výnosov za žreby.
Stávkovanie o peniaze sa snažia prezentovať ako hru a zábavu stávkové kancelárie. Tipos dokonca tvrdí, že "Stávkovanie je jednou z najobľúbenejších a najstarších foriem zábavy". Slovenská wikipédia však peňažné stávky za Hry (zábavu) nepovažuje.
V niektorých štátoch sú hazardné hry úplne zakázané, vo väčšine štátov sú pravidlá prevádzkovania hazardných hier upravené zákonom a ich prevádzkovateľ musí mať príslušnú licenciu. Na Slovensku je hranie hazardných hier zakázané do 18 rokov veku. Legálne hazardné hry prevádzkujú kasína a stávkové kancelárie. Vzhľadom na riziko vzniku gamblerstva, proti ktorému vznikli aj petície proti hazardu bol na Slovensku zriadený Register vylúčených osôb. Takéto osoby nemajú povolený vstup do herní a kasín avšak môžu stávkovať v lotériách. Je povinnosťou prevádzkovateľa v zmysle zákona na internete upozorňoval že, "Hazardné hry predstavujú riziko vysokých finančných strát." Nadmerné hranie prináša so sebou možné zdravotné riziká.
43 Ariadne
43 Ariadne je planétka s priemerom 65 km, ktorú objavil anglický astronóm Norman Robert Pogson 15. apríla 1857.
2169 Taiwan
2169 Taiwan je planétka s priemerom 19 km, ktorú objavil Purple Mountain Observatory 9. novembra 1964.
Artalens-Souin
Artalens-Souin je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Tatra 11
Tatra 11 bol malý automobil vyznačujúci sa jednoduchou a trvácnou konštrukciou, využívajúci chrbticový nosný rám, výkyvné polonápravy vzadu a vzduchom chladený plochý motor.
Konštruktérom tohto vozidla bol Hans Ledwinka, ktorý práve u T-11 položil základy tzv. tatrováckej koncepcie, ktorá sa s výhodou používa aj u ťažkých nákladných automobilov Tatra až do dnešných dní.
Tatra 11 mala dvojvalcový vzduchom chladený plochý motor (tzv. „boxer“) s objemom 1056 cm³, s rozvodom OHV a výkonom 8,8 kW (12 PS) pri 2500-2800 ot/min., ktorý cez 4-stupňovú prevodovku s ovládacou pákou v strede vozidla poháňal zadnú výkyvnú nápravu. Predná náprava bola tuhá. Brzdená bola iba zadná náprava, na každej strane však boli zdvojené brzdové čeľuste pôsobiace na ten istý široký brzdový bubon – jeden pár slúžil pre prevádzkovú a druhý pre ručnú brzdu. Odpruženie bolo riešené listovými pružinami – vzadu s progresívnou charakteristikou, vpredu doplnené trecím pákovým tlmičom. thumb|left|Motor Tatry 11
Celá konštrukcia bola na dobu vzniku veľmi pokroková a vynikala pevnosťou a trvanlivosťou pri relatívne nízkej hmotnosti podvozku 500 kg. Vozidlo dosahovalo maximálnu rýchlosť okolo 70 km/h. Pre T-11 sa používali rôzne druhy otvorených, aj uzavretých karosérií.
Upravené vozidlá Tatra 11 využívala továreň aj v automobilovom športe, kde dosiahli viaceré úspechy, spravidla pod vedením továrenského jazdca Josefa Veřmiřovského.
T-11 položila základ celému radu osobných automobilov Tatra rovnakej koncepcie s dvoj- a štvorvalcovými vzduchom chladenými plochými motormi, ako aj mnohým úžitkovým vozidlám, z ktorých prvým bola Tatra 13.
Súčasne vyrábané nákladné vozidlá Tatra používajú stále centrálny chrbticový rám, výkyvné polonápravy a vzduchom chladený spaľovací motor. Takto konštruovaný podvozok preukazuje výhody svojej kompaktnej stavby predovšetkým pri jazde v ťažkom teréne, zatiaľ čo vzduchom chladený motor preukazuje svoje výhody predovšetkým v extrémnych klimatických podmienkach.
Bitka o Britániu
Bitka o Britániu bola séria leteckých bitiek počas druhej svetovej vojny v lete a na jeseň 1940, ktoré sa odohrávali vo vzdušnom priestore Spojeného kráľovstva, najmä nad južným Anglickom a Lamanšským prielivom.
Išlo o prvý významný konflikt v dejinách vojen vybojovaný výhradne prostredníctvom leteckých síl (žiadne pozemné vojská sa nezapojili). Cieľom tejto bitky, ktorú po skončení bitky o Francúzsko rozpútala nemecká strana, bolo zničiť alebo výrazne oslabiť britské Royal Air Force (Kráľovské vzdušné sily/letectvo) a získať úplnú vzdušnú prevahu nad Lamanšským prielivom a Britániou, čo bolo pre nemecké velenie nutnou podmienkou na uskutočnenie invázie do Anglicka (plánovaná operácia Seelöwe). Bez vzdušnej prevahy by táto akcia bola príliš riskantná až neuskutočniteľná.
Koncom októbra 1940 Nemci pochopili, že nie sú schopní dosiahnuť svoj cieľ a zničiť britské Royal Air Force. Začali tak obmedzovať svoje akcie a ťažisko útokov presúvať na nálety uskutočňované v noci, v období Britmi nazývanom Blitz. V roku 1941 bola nakoniec väčšina kapacít Luftwaffe prevelená na iné bojiská, a to najmä do Stredomoria a na východný front.
Prípravy
Po úspešnom nemeckom útoku cez Ardeny na Sedan, porážke spojených britsko-francúzskych vojsk a ich obkľúčení v severovýchodnom Francúzsku, museli byť britské expedičné jednotky stiahnuté z okolia prístavu Dunkerque do vlasti bez väčšiny ťažkej výzbroje. Britské pozemné sily tak boli celkom oslabené. Navyše po kapitulácii Francúzska, 22. júna 1940, zostalo Spojené kráľovstvo jedinou krajinou v Európe stojacou proti Nacistickému Nemecku. Briti sa v dôsledku obáv z nemeckého vylodenia začali intenzívne pripravovať na obranu na súši a odrazenie veľkého vylodenia. Z východného a juhovýchodného pobrežia krajiny bolo evakuovaných asi 120 000 ľudí, ďalších 80 000 z pobrežia Kentu. V krajine panovali obavy z nepriateľských výsadkov a činnosti sabotérov a špiónov. V rámci príprav boli dokonca niektoré letecké jednotky cvičené na použitie chemických zbraní, realizovali sa aj bizarné pokusy, podľa ktorých mali byť predpokladané miesta obojživelných výsadkov pri nemeckom vylodení zapálené.
Pôvodný plán kampane Luftwaffe počítal s tým, že v priebehu 4 – 7 dní bude stíhacie letectvo RAF v južnom Anglicku zničené. Po tom malo bombardovacie letectvo s podporou stíhačiek s dlhým doletom počas 4 týždňov zničiť letecké sily RAF a letecký priemysel v zvyšnej časti Anglicka. Nemecké velenie pritom malo dbať na čo najnižšie straty stíhacieho letectva tak, aby bola Luftwaffe v nasledujúcom období schopná poskytnúť krytie vyloďovacím jednotkám pri následnej invázii na Britské ostrovy.
Nemecký maršal letectva a veliteľ Luftwaffe, Hermann Göring, mal k útoku na Spojené kráľovstvo k dispozícii tri letecké armády (Luftflotte). Najväčšia z nich bola Luftflotte 2, pod vedením Alberta Kesselringa, ktorá disponovala 1 206 lietadlami, z toho vyše polovica boli stíhačky. Luftflotte 3, pod vedením generála Huga Sperrleho, disponovala na letiskách v okupovanom severnom Francúzsku 1 042 lietadlami. Menej podstatnou silou bola Luftflotte 5, maršala Hansa-Jürgena Stumpffa, dislokovaná v Nórsku disponovala len 155 strojmi použiteľnými k útokom na Britániu.
Základom britskej obrany, ktorá sa spoliehala najmä na 754 stíhacích lietadiel Hawker Hurricane a Supermarine Spitfire bola komplexná infraštruktúra zahrňujúca detekciu nepriateľských lietadiel pomocou radaru spojenú s veliteľstvom, ktoré malo presný prehľad o dianí na oblohe, a preto mohlo účinne riadiť a rozmiestňovať svoje stíhacie jednotky presne podľa aktuálnej situácie. Tento britský systém sa stal známy ako „Dowdingov systém“ podľa Sira Hugha Dowdinga, veliteľa Fighter Command RAF. Britské letecké sily boli rozdelené do štyroch leteckých skupín (Group). 10. skupina Air Vice Marshala Sira Q. Branda, bránila juhozápad Spojeného kráľovstva. 11. skupina Air vice-marshala Keitha Parka bránila juhovýchod krajiny a niesla hlavnú ťarchu nemeckých úderov. 12. skupina Air vice-marshala Trafforda Leigh-Malloryho bránila strednú časť ostrovov, zatiaľ čo 13. skupina Air vice-marshala Richarda Saula bránila sever krajiny.
Bitka
K prvým leteckým súbojom medzi britskými a nemeckými lietadlami po skončení bojov vo Francúzsku došlo od 4. júla 1940. Dňa 10. júla 1940 Nemci napadli konvoj v Lamanšskom prielive a stretli sa s jeho leteckou eskortou. Nasledujúce obdobie označované po nemecky ako Kanalkampf (bitka o kanál) trvalo do 11. augusta 1940. Išlo jednak o prvú fázu útokov vedených veliteľmi nemeckých leteckých armád, ktorí spočiatku hľadali najvhodnejší spôsob, ako si vynútiť otvorený konflikt s britskými leteckými silami a otestovať britskú obranu.
thumb|left|[[Hawker Hurricane|Hawker Hurricane Mk.I 32. perute RAF na základni Hawkinge, 29. júl 1940]]
thumb|left|Schematické znázornenie situácie a rozloženia síl. Mapa zobrazuje základne [[RAF Fighter Command, základne stíhacieho a bombardovacieho letectva Luftwaffe, hranice jednotlivých skupín RAF, hranice leteckých armád (Luftflotte), dolet nemeckých stíhačiek Bf 109 a dosah radarov systému včasnej výstrahy Chain Home]]
Dňa 18. augusta utrpeli v bojoch obe strany najťažšie straty. Tento deň bol v Spojenom kráľovstve známy ako The Hardest Day (Najťažší deň). Nemci zaútočili na letiská Kenley, Biggin Hill a West Malling. Briti stratili asi 30 stíhačiek vo vzduchu a 8 na zemi, pričom mali 10 mŕtvych a 11 ťažko zranených letcov. Nemci prišli o 60 až 70 strojov, ďalších 31 bolo poškodených. Straty spočívali v 94 mŕtvych, 40 zajatých a 25 zranených letcoch. Tento deň britské stíhačky zničili veľké množstvo strmhlavých bombardérov Ju 87 „Stuka“ a prinútili tým nemecké velenie nenasadzovať viac tieto stroje do bojov v tejto oblasti.
V dovtedajších bojoch sa Luftwaffe sústredila na bombardovanie okrajových letísk a boje nad pobrežím a kanálom. Potom, čo sa Adolf Hitler po britskom nálete na Berlín v noci z 25. na 26. augusta 1940 nechal vyprovokovať k strategickému bombardovaniu Londýna, sa vojnové šťastie priklonilo na stranu Britov. Tento krok ďalej zvýšil straty Luftwaffe, ktorá potom musela dlhodobo operovať v podmienkach pre ňu nevýhodných. Patrilo medzi ne najmä neschopnosť zabezpečiť svojim bombardérom dostatočnú ochranu stíhačkami po celej trase, čo zvýšilo ich straty. Nemeckí stíhači mali nad Londýnom málo paliva, keďže museli rátať aj s cestou naspäť a nad cieľom mohli poskytovať ochranu bombardovacím zväzom len krátky čas. Briti mali viac času na reakciu a zoskupenie stíhacích skupín, a to aj vďaka technickej novinke – ako tak použiteľnému radaru. Boje sa navyše odohrávali relatívne ďaleko od nemeckých základní nad nepriateľským územím, čo znamenalo, že straty nemeckých pilotov boli definitívne. Väčšinou sa poškodené lietadlá nedostali dostatočne blízko k vlastným jednotkám a posádky boli zajaté Britmi. Naopak piloti RAF zostrelení nad domácim územím v prípade, že neutrpeli zranenie, sa mohli už onedlho vrátiť späť k bojovej jednotke.
Droupt-Sainte-Marie
Droupt-Sainte-Marie je francúzska obec, ktorá sa nachádza v departemente Aube, v regióne Champagne-Ardenne.
Bitka o Britániu
Bitka
thumb|Stíhačky [[Supermarine Spitfire|Supermarine Spitfire Mk.IA 610. perute RAF zo základne Biggin Hill počas letu vo formácii, 24. júl 1940]]
Droupt-Sainte-Marie
Poloha
Obec má rozlohu. Najvyšší bod je položený a najnižší bod
Bitka o Britániu
Bitka
Pre Britov boli piloti podstatne dôležitejší ako lietadlá. Ich výroba ako aj dodávky z USA sa rozbiehali pomerne rýchlo, no RAF spočiatku nemala dostatok stíhacích letcov najmä kvôli predošlej leteckej doktríne, ktorá uprednostňovala vytváranie bombardovacieho letectva. Veľa letcov, ktorí sa zapojili do bojov, boli nováčikovia vyberaní z radov miestnych víkendových letcov. Celkovo na britskej strane bojovalo 2 353 britských a 574 letcov zo zahraničia (ktorí odlietali aspoň 1 operačný let v rámci RAF alebo Fleet Air Arm). Bitky sa tak zúčastnilo aj 139 Poliakov, 98 pilotov z Nového Zélandu, 86 Kanaďanov, 84 pilotov z Česko-Slovenska, 29 Belgičanov, 21 Austrálčanov, 20 z Južnej Afriky, 13 Francúzov, 10 Írov, 7 Američanov, Jamajčan, Žid z Palestíny a pilot z Južnej Rodézie. 544 letcov RAF počas bitky padlo. Zahraniční letci počas bitky postupne vytvorili viacero perutí. Najúspešnejšia z nich sa stala 303. (poľská) peruť, ktorej letci viedli úspešnú štatistiku strát 1:14, pričom si mohli na konci bitky pripísať celkovo 126 zostrelených nepriateľských lietadiel.
Droupt-Sainte-Marie
Obyvateľstvo
Počet obyvateľov obce je 236 obyvateľov (2009).
Bitka o Britániu
Bitka
Od 24. augusta sa boje zmenili na duel medzi Kesselringovou Luftflotte 2 a Parkovou 11. skupinou. Luftwaffe opakovane útočila na letiská. Z 33 ťažkých útokov v priebehu nasledujúcich 14 dní prebehlo 24 náletov na letiská. Dôležité letiská boli napadané opakovane: Biggin Hill a Hornchurch (4×), Debden a North Weald (2×). Letiská Croydon, Gravesend, Rochford, Hawkinge a Manston boli napadnuté tiež. Sedem útokov zasiahlo aj Eastchurch, ktorý síce nebol letiskom Fighter Command, ale Nemci, ktorí nemali dostatok spravodajských informácií, ho zaň považovali. V tejto dobe sa podarilo Nemcom viackrát ťažko narušiť britské veliteľské stanice, čím výrazne narušili integritu Dowdingovho systému. Briti museli následne prijať rôzne opatrenia, aby predišli kolapsu svojej obrany.
thumb|Piloti 303. (poľskej) perute RAF
Práve v tejto dobe konečne prišlo Fighter Command s myšlienkou použiť poľských a česko-slovenských letcov. Tieto jednotky boli zatiaľ držané Dowdingom v zálohe, pretože sa očakávalo, že budú mať problémy pri riadení a koordinácii v dôsledku nedostatočných znalostí anglického jazyka. Tieto obavy sa však ukázali ako neopodstatnené. Letci z okupovaných krajín sa čoskoro vyznamenali.
Od júla do 7. septembra 1940, kedy sa začal prvý veľký nálet na Londýn, bolo pri útokoch na britské mestá zabitých vyše 1 250 civilistov. Dňa 7. septembra sa Göring rozhodol zmeniť taktiku. Začal sa takzvaný „blitz“. Nemci ten deň napadli prístavisko v štvrti East End, nálet pokračoval až do rána nasledujúceho dňa. Ukončenie silných náletov na letiská dalo možnosť britským letcom vydýchnuť.
Boje vrcholili 15. septembra 1940, kedy dve vlny silného nemeckého útoku utrpeli pomerne silné straty. Nemci celkovo stratili 60 strojov, RAF však len 26. O dva dni Adolf Hitler pozastavil prípravy na inváziu do Británie. Luftwaffe v dôsledku značných strát na strojoch aj posádkach prešla na nočné bombardovanie. Táto fáza bitky o Britániu priniesla aj historicky jedny z prvých súbojov elektronickej vojny. Luftwaffe na presné nočné bombardovanie používalo rádiové navigačné systémy Knickebein, X-Gerät a Y-Gerät. Proti nim boli nasadené britské rušičky Aspirin, Bromide, Domino a Benjamin. Nebezpečenstvo nemeckej invázie a „blitz“ na Londýn a ďalšie britské mestá pokračovali až do roku 1941. V noci 14. novembra 1940 zasiahol „blitz“ aj mesto Coventry. Nálet, ktorý prakticky zrovnal celé mesto so zemou pripravil o život 568 jeho obyvateľov.
Dohra
náhľad|vpravo|Odpočívajúci nemeckí letci a lietadlá [[Messerschmitt Bf 109|Messerschmitt Bf 109E IV. skupiny Stíhacej eskadry 51 (IV./JG 51) na poľnom letisku vo Francúzsku, august 1940]] thumb|Nemecké bombardéry [[Heinkel He 111 letia nad Lamanšským prielivom]] thumb|Vraky nemeckých bombardovacích lietadiel
Nemecké velenie podcenilo silu britského letectva a jeho kapacít nahrádzať straty ako aj možnosti britského priemyslu produkovať potrebné množstvo stíhacích lietadiel, pričom Nemci samotní neboli schopní dostatočne rýchlo nahradzovať svoje straty. Hlavnou príčinou nemeckej porážky bol fakt, že velenie nemeckého letectva nedokázalo viesť improvizovanú kampaň strategického bombardovania, pretože na ňu nemalo dostatok prostriedkov, akúkoľvek doktrínu ani dopredu pripravené plány. Luftwaffe nemalo s podobnými údermi na pripraveného nepriateľa, disponujúceho fungujúcim radarovým systémom včasnej výstrahy, o ktorý sa opieral vynikajúci systém velenia a riadenia s efektívnou komunikačnou sieťou, ktorý mohol účinne a flexibilne operovať so stíhacími jednotkami počas boja. Ruku v ruke s úspechom britského letectva odvrátiť hrozbu leteckých útokov, ktoré mohli výrazne podryť schopnosť krajiny viesť efektívnu obranu bola bitka aj víťazstvom anglického námorníctva Royal Navy, ktoré bolo dostatočne odstrašujúcou silou v porovnaní s malopočetnou nemeckou Kriegsmarine.
Počas bitky padlo 544 letcov RAF, ďalších 422 bolo zranených. Britské letectvo stratilo celkovo 1 547 lietadiel. Britské straty civilného obyvateľstva od júla do decembra 1940 boli 23 002 mŕtvych a 32 138 zranených. Pri najväčšom nálete, 29. decembra 1940, zahynulo takmer 3 000 civilistov. Nemci stratili počas bojov 2 698 letcov a členov posádok, 967 bolo zajatých. Briti potvrdili smrť 638 osôb, ktoré boli identifikované v troskách zničených lietadiel. Luftwaffe prišla počas bojov o 1 887 lietadiel.
V dôsledku narastajúcich strát boli útoky na Spojené kráľovstvo Hitlerom zastavené. Počas roku 1941 bola väčšina kapacít Luftwaffe prevelená na iné bojiská v Stredomorí alebo sa začala pripravovať na ofenzívu proti Sovietskemu zväzu. Uvoľnenie tlaku na Britániu umožnilo britským vojskám zregenerovať svoje sily a postupne s pomocou USA rozvinúť leteckú ofenzívu proti Nemecku.
Česi a Slováci v bitke
Bitky o Britániu sa zúčastnilo aj množstvo pilotov z Česko-Slovenska (v drvivej väčšine Čechov). Zúčastnili sa jej najmä v rámci prvých dvoch česko-slovenských stíhacích perutí (310. a 312., 311. (česko-slovenská) peruť bola bombardovacia), ale aj v rámci ďalších. Josef František bojujúci v rámci 303. (poľskej) perute sa stal so 17 zostrelmi najúspešnejším spojeneckým stíhacím pilotom počas bitky o Britániu (zahynul ešte pred jej skončením). Zo slovenských pilotov to boli, napríklad Ján Ambruš.
Poznámky
<references group="pozn."/>
Sestra Carrie
Sestra Carrie je román amerického spisovateľa Theodora Dreisera.
Inšpirácia na napísanie diela
Prototypom Caroline Meeberovej bola jedna z Dreiserových sestier, Emma Dreiser, ktorá sa zaplietla so ženatým mužom a utiekla s ním do Kanady, a potom do New Yorku, po tom čo on ukradol peniaze z baru, v ktorom pracoval. Zhodná bola taktiež Emmina viera, že môže uspieť vo veľkomeste, rovnako ako Carrie, ktorá mala vieru v to isté.
Vydanie knihy
Na románe začal Dreiser pracovať, keď v roku 1899 prišiel na pozvanie svojho priateľa, spisovateľa a redaktora časopisu Toledo Blade Arthura Henryho do Maumee v Ohiu. Henryho zásluhou Dreiser svoj román dokončil, pretože ho vždy povzbudil, keď to Dreiser už vzdával. Okrem toho on a Dreiserova manželka Sara po ňom knihu čítali a opravovali, hlavne gramatické a štylistické chyby. Začiatkom roka 1900 dokončieva autor svoje dielo. Avšak vydavateľstvo Harper ho nechcelo vydať. Napokon bola kniha poslaná do vydavateľstva Doubleday, lenže výroba knihy musela byť zastavená po tom, čo si pani Doubledayová prečítala Sestru Carrie a bola ňou pobúrená. Preto vtedy vyšlo len niekoľko výtlačkov knihy. Hlavným problémom bolo, že hrdinka knihy Carrie Meeberová odišla do veľkomesta, kde sa zaplietla s dvoma mužmi, ktorých potom opustila, a nakoniec sa z nej stala herečka. Kritici jej dávali za vinu rozpad Hurstwoodovho manželstva a zdalo sa im nepochopiteľné, že za svoje morálne prehrešky nebola potrestaná, ba naopak bola odmenená, tým, že sa jej splnil jej sen stať sa bohatou a slávnou. Kniha bola v USA vydaná v roku 1907 vydavateľstvom Dodge a o päť rokov neskôr sa Sestra Carrie stala obľúbenou knihou americkej verejnosti. (Dreiser 1977, 9)
Obsah
Hlavná predstaviteľka románu, Caroline Meeberová, odchádza zo svojho rodného mesta Columbia City do Chicaga, aby okúsila veľkomestský život a našla si prácu. Vo vlaku sa zoznámi s mladým obchodníkom Charlesom Drouetom. Keďže sa Carrie zdá byť veľmi milý a pekný, prezradí mu adresu, na ktorej sa v Chicagu bude zdržiavať. Na stanici v Chicagu ju privíta jej sestra, Minnie Hansonová, ktorá ju odvedie do jej skromného bytu na Van Buren Street. Minnie žije spoločne s manželom a dieťaťom. Napriek svojej neprehliadnuteľnej kráse však Carrie nespraví na pána Hansona žiaden dojem. Zaujíma ho len jediné, či si Carrie nájde v Chicagu prácu, aby mohla prispievať na domácnosť. Carrie hneď pochopí, že sa bude musieť zriecť známosti s Druetom kým si nenájde prácu a nezarobí si na seba. Preto mu ihneď napíše, že ho k sebe pozvať nemôže, lebo sestra má veľmi malý byt.
Na druhý deň sa Carrie hneď po raňajkách vyberie do mesta hľadať si prácu. Nie je to úplne tak jednoduché, pretože všade vyžadujú isté skúsenosti, ktoré Carrie nemá, no napokon jej miesto ponúkne istá obuvnícka firma. Avšak jej počiatočná radosť sa rýchlo vytratí, keď zistí akú namáhavú prácu bude robiť, a ešte k tomu za tak mizerný plat (tri a pol dolára týždenne).
Pomaly sa blíži zima, a Carrie si začína robiť starosti, čo si oblečie. Nemá ani teplý zimný kabát, ani klobúk, a ani topánky, preto sa stane, že ochorie a stratí prácu. Carrie vie, že keď nebude mať ako Hansonovcom prispievať na domácnosť, bude im na príťaž a bude sa musieť vrátiť domov do Columbia City. Vtedy sa znova stretne s Drouetom, ktorý jej ponúkne peniaze a byt. Drouet za to nič neočakáva a robí to len preto, že sa mu Carrie páči. Postupne začne bývať Carrie s Druetom na Ogden Place. Drouet sa stará Carrie o rozptýlenie, míňa na ňu peniaze a berie ju so sebou i na služobné cesty, no napriek tomu všetkému je Carrie nešťastná. Raz večer zavolá Drouet na návštevu k sebe domov svojho priateľa pána Hurstwooda, ktorý je vedúcim baru Fitzgerald a Moy. Hurstwood zapôsobí na Carrie svojou eleganciou a neobyčajnou pozornosťou k ženám, ktorá Drouetovi chýba. Hurstwoodovi sa Carrie tiež zapáči, pretože v nej vycíti istú citovosť. Všetci traja začnú spolu tráviť viac času. Chodia spolu na divadelné predstavenia, v ktorých nájde Carrie veľkú záľubu. Avšak postupne sa Carrie začne schádzať s Hurstwoodom, aj keď je Drouet obchodne preč z mesta. Bez Carrienho vedomia dohodí Drouet Carrie malú hereckú rolu v ochotníckom divadle. Carrie najskôr váha, no nakoniec úlohu zoberie. Na prekvapenie všetkých, zahrá Carrie svoju rolu výborne, čim si vyslúži obdiv oboch jej nápadníkov. Nasledujúci deň vyzná Hurstwood Carrie lásku a vyzve ju, aby odišla od Droueta a žila s ním.
Hurstwood je ale ženatý muž, o čom Carrie nemá ani tušenia. A čím viac rastie jeho náklonnosť ku Carrie, tým viac zanedbáva svoju rodinu. Vyhovára sa na prácu a domov sa vracia v dobrej nálade, preto ho jeho prezieravá a egoistická manželka začne obviňovať, že sa stýka s inou ženou a podá návrh na rozvod.